Cenophengus

Cenophengus er en slekt av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.

Utseende 
Hannene er nokså små (gjerne 3-4 millimeter), spinkle, lysbrunlige biller. Antennene er fjærformede, fasettøynene middelsstore, rundet utstående. Dekkvingene er forkortede og dekker ikke bakkroppen eller flygevingene.

Levevis 
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.

Utbredelse 
Slekten er utbredt i Amerika nord til der sørlige USA, de fleste av artene i Mexico.

Systematisk inndeling 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien Phengodidae LeConte, 1861
 Underfamilien Mastinocerinae
 Slekten Cenophengus LeConte, 1881, 23 arter

Liste over artene 

 Cenophengus baios Zaragoza-Caballero, 2003
 Cenophengus brunneus Wittmer, 1976
 Cenophengus ciceroi Wittmer, 1981
 Cenophengus cuicatlaensis Zaragoza-Caballero, 2008
 Cenophengus debilis LeConte, 1881
 Cenophengus gardunoi Vega-Badillo, Morrone & Zaragoza-Caballero, 2021
 Cenophengus gorhami Zaragoza-Callero, 1986
 Cenophengus hnogamui Vega-Badillo, Zaragoza-Caballero & Ríos-Ibarra, 2021
 Cenophengus howdeni Zaragoza-Caballero, 1986
 Cenophengus huatulcoensis Zaragoza-Caballero, 2008
 Cenophengus kikapu Vega-Badillo, Zaragoza-Caballero & Ríos-Ibarra, 2021
 Cenophengus longicollis Wittmer, 1976
 Cenophengus magnus Zaragoza-Caballero, 1988
 Cenophengus major Wittmer, 1976
 Cenophengus marmoratus Wittmer, 1976
 Cenophengus mboi Vega-Badillo, Zaragoza-Caballero & Ríos-Ibarra, 2021
 Cenophengus mumui Vega-Badillo, Zaragoza-Caballero & Ríos-Ibarra, 2021
 Cenophengus munizi Zaragoza-Caballero, 2008
 Cenophengus niger Wittmer, 1986
 Cenophengus pallidus Schaeffer, 1904
 Cenophengus pedregalensis Zaragoza-Caballero, 1975
 Cenophengus punctatissimus Wittmer, 1976
 Cenophengus saasil Vega-Badillo, Morrone & Zaragoza-Caballero, 2021
 Cenophengus sonoraensis Zaragoza-Caballero, 2008
 Cenophengus tsiik Vega-Badillo, Morrone & Zaragoza-Caballero, 2021
 Cenophengus tupae Vega-Badillo, Zaragoza-Caballero & Ríos-Ibarra, 2021
 Cenophengus villae Zaragoza-Caballero, 1984
 Cenophengus wittmeri Zaragoza-Caballero, 1984
 Cenophengus xiinbali Vega-Badillo, Zaragoza-Caballero & Ríos-Ibarra, 2021
 Cenophengus zuritai Vega-Badillo, Morrone & Zaragoza-Caballero, 2021

Kilder 
 Branham, M. Glow-worms, Railroad-worms (Insecta: Coleoptera: Phengodidae). University of Florida, IFAS Extension nettside.

Eksterne lenker 
 bugguide.net - bildedatabase over nordamerikanske insekter 
 

Biller formelt beskrevet i 1881
Dyr formelt beskrevet av John Lawrence LeConte
Phengodidae
Mexicos insekter